Hjertets røst (film)

Hjertets røst (originaltittel: Sarah and Son) er et amerikansk drama fra 1930 regissert av Dorothy Arzner, etter romanen "Sarah and Son" av den amerikanske forfatteren Timothy Shea.

Handling 
Sarah Storm, en østerriksk immigrant, har slått seg sammen med Jim Grey og de forsøker begge å bli kjente vaudeville-artister. Flere måneder senere har de fått en baby sammen, men de har ingen fast inntekt. Jim uttrykker liten interesse for å finne seg fast arbeid, eller forsørge den lille familien sin. Etter en konflikt med Sarah forsøker Jim å få et lån fra John Ashmore, en velstående forretningsmann, som avviser forespørselen hans. Men han nevner sin egen misunnelse over Jims farskap, ettersom Ashmores egen kone ikke kan føde barn. På et innfall verver Jim seg til United States Marine Corps i fire år, men han begynner etter hvert å drikke alt for mye alkohol. Etter å ha kommet hjem, og kranglet igjen med Sarah, forsvinner Jim sammen med deres unge sønn Bobby. Han har til hensikt å selge den lille gutten til Ashmore-ekteparet.

Sarah skaffer seg deretter jobb med å synge sammen med en omreisende musiker, ved navn Cyril Belloc. To år senere opptrer Cyril og Sarah ved et sykehus, for krigsveteraner fra andre verdenskrig. Men ved sykehuset oppdager hun Jim, som ligger for døden. Han ber om tilgivelse for de tidligere handlingene sine. Når Sarah ber John Ashmore om å la henne treffe sønnen deres, som egentlig var hennes, nekter Ashmore å gå med på dette. Men advokaten deres, Howard Vanning - som også er Ashmores svoger - synes synd på henne. Men han tror også at hun sliter med vrangforestillinger. Sarah forlater deretter Amerika, og reiser til Tyskland for å fortsette sin sang-karriere.

Flere år senere har Sarah blitt en internasjonalt kjent opera-sangerinne, og vender tilbake til New York for å opptre. Hun tar kontakt med Howard Vanning igjen, og erklærer at hun ikke lenger er redd for trusler som Ashmore-ekteparet kan komme mot henne. Sarah krever igjen å møte gutten sin, og sier at et fødselsmerke kan bevise at gutten virkelig er sønnen hennes. I mellomtiden er Bobby nå 13 år gammel, og er misfornøyd med de alt for over-beskyttende foreldrene sine. Men fru Ashmore nekter fremdeles å gå med på et møte med Sarah, og presenterer i stedet den døvstumme sønnen til en av deres tjenere for henne - i håp om at dette skal overbevise Sarah om at dette er hennes sønn.

Rolleliste 
 Ruth Chatterton - Sarah Storm
 Fredric March - Howard Vanning
 Fuller Mellish Jr. - Jim Grey
 Gilbert Emery - John Ashmore
 Doris Lloyd - Mrs. Ashmore
 William Stack - Cyril Belloc
 Philippe De Lacy - Bobby

Referanser

Eksterne lenker 
 

Engelskspråklige filmer
Filmer fra 1930
Dramafilmer fra USA
Sort-hvitt-filmer